**บันทึกรายงานการประชุมสภา อบต.ปันแต**

**สมัยสามัญ สมัยแรก ประจำปี พ.ศ. 2565 (ครั้งที่ 1 )**

**วันที่ 7 มกราคม 2565**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  1  2  3  4 | **ผู้มาประชุม**  นายถาวร ยอดกลิ่น  นายโกวิท สงชู  นายบรรจบ บุญเรืองขาว  ร.ต.วิเชียร พงค์ชนะ  นายสมบัติ ขำนุ้ย  นายอรัญ ชูปาน  นางสาวจุไรวรรณ เพ็งด้วง  นายณรงค์ ดีช่วย  นางสาวสุภาพร สุพิทยพันธ์  นางสุภาวดี คงไข่ศรี  นายปรีชา ขาวสังข์  นายจำรัส สังข์หนู  นายวีระศักดิ์ ชูมณีย์  **ผู้เข้าร่วมประชุม**  นายสาโรจน์ บุญเรืองขาว  นายสมโชติ เพชรจันทร์  นายพันธทิพย์ ศรีเงิน  นายเอกชัย รักปาน | ประธานสภาฯ  รองประธานสภาฯ  ส.อบต. ม.2  ส.อบต. ม.3  ส.อบต. ม4  ส.อบต. ม.6  ส.อบต. ม.7  ส.อบต. ม.8  ส.อบต. ม.9  ส.อบต. ม.10  ส.อบต. ม.11  ส.อบต. ม.12  ส.อบต. ม.13  นายก อบต.ปันแต  รองนายก อบต.ปันแต  รองนายก อบต.ปันแต  เลขานุการสภาฯ | ถาวร ยอดกลิ่น  โกวิท สงชู  บรรจบ บุญเรืองขาว  วิเชียร พงค์ชนะ  สมบัติ ขำนุ้ย  อรัญ ชูปาน  จุไรวรรณ เพ็งด้วง  ณรงค์ ดีช่วย  -  สุภาวดี คงไข่ศรี  ปรีชา ขาวสังข์  จำรัส สังข์หนู  วีระศักดิ์ ชูมณีย์  สาโรจน์ บุญเรืองขาว  สมโชติ เพชรจันทร์  พันธทิพย์ ศรีเงิน  เอกชัย รักปาน | **ลาป่วย** |

**-2-**

**เริ่มประชุมเวลา 14.06 น.**

- สมาชิกฯ ครบองค์ประชุม ประธานสภาฯ (นายถาวร ยอดกลิ่น) ขึ้นทำหน้าที่เป็นประธานในที่ประชุม

ประธานสภาฯ (นายถาวร ยอดกลิ่น) กล่าวเปิดสมัยประชุมสภาสมัยสามัญ สมัยแรก ประจำปี พ.ศ. 2565 และดำเนินการประชุมต่อไปตามระเบียบวาระดังต่อไปนี้

**ระเบียบวาระที่ 1** เรื่องที่ประธานจะแจ้งต่อที่ประชุม

- ไม่มี

**ระเบียบวาระที่ 2** เรื่องรับรองรายงานการประชุมฯ

- ไม่มี

**ระเบียบวาระที่ 3** กระทู้ถาม

- ไม่มี

**ระเบียบวาระที่ 4** เรื่องที่คณะกรรมการที่สภาตั้งขึ้นพิจารณาเสร็จแล้ว

- ไม่มี

**ระเบียบวาระที่ 5** เรื่องที่เสนอใหม่

5.1 รับทราบคำแถลงนโยบายของนายกองค์การบริหารส่วนตำบลปันแต

ประธานฯ - ท่านสมาชิกสภาองค์การบริหารส่วนตำบลปันแตที่เคารพทุกท่านครับ

(นายถาวร ยอดกลิ่น) ในระเบียบวาระนี้เป็นเรื่องสำคัญตามที่กฎหมายกำหนดไว้ คือเป็นวาระ

รับฟัง-รับทราบ นโยบายของผู้บริหารท้องถิ่น ทางเจ้าหน้าที่ได้จัดส่งเอกสารประกอบการแถลงนโยบายของท่านนายกฯ ไปล่วงหน้าพร้อมกับหนังสือเชิญประชุมแล้ว หลังจากที่ท่านนายกฯ แถลงนโยบายเสร็จแล้ว ท่านสมาชิกฯ สามารถขออนุญาตต่อประธานฯ เพื่อแสดงความคิดเห็นอันเกี่ยวข้อง กับนโยบายที่ท่านนายกฯ แถลงได้ตามสมควรแก่เวลานะครับ

- ขอเรียนเชิญท่านนายกฯ นายสาโรจน์ บุญเรืองขาว แถลงนโยบาย ต่อที่ประชุมสภาฯ ครับ

นายกฯ - เรียนท่านประธานฯ ที่เคารพ ท่านสมาชิกสภาองค์การบริหารส่วนตำบล(นายสาโรจน์ บุญเรืองขาว) ปันแต ที่เคารพทุกท่านครับ กระผมนายสาโรจน์ บุญเรืองขาว

นายกองค์การบริหารส่วนตำบลปันแต ก่อนที่จะแถลงนโยบายต่อที่ประชุม ผมขอแสดงความยินดีกับสมาชิกฯ ทุกท่านที่ได้รับความไว้วางใจจากท่านผู้ใช้สิทธิ์เลือกตั้ง เลือกทุกท่านเข้ามาร่วมกันในการบริหารการพัฒนาพื้นที่ของเราในระยะเวลาต่อจากนี้ไปเป็นระยะเวลา 4 ปีตามกรอบที่กฎหมายกำหนดครับ

- ท่านประธานสภาและท่านสมาชิกสภาองค์การบริหารส่วนตำบลปันแต ที่เคารพ ตามที่คณะกรรมการการเลือกตั้งได้ประกาศรับรองผลการเลือกตั้งนายกองค์การบริหารส่วนตำบลปันแต ลงวันที่ 14 ธันวาคม 2564 ดังที่ทราบนั้น บัดนี้ คณะผู้บริหารได้กำหนดนโยบายการบริหารราชการขององค์การบริหารส่วนตำบลปันแต โดยยึดมั่นในการปกครองระบอบประชาธิปไตย อันมีพระมหากษัตริย์ทรงเป็นองค์ประมุข และครอบคลุมถึงแนวนโยบายพื้นฐานแห่งรัฐ จึงใคร่ขอนำเรียนท่านสมาชิกฯ ผู้ทรงเกียรติ ได้รับทราบถึงเจตนารมณ์นโยบายและแนวทางการพัฒนาองค์การบริหารส่วนตำบลปันแต ของคณะผู้บริหาร โดยมุ่งมั่นการพัฒนาเพื่อที่จะให้ประชาชนชาวตำบลปันแต มีความเป็นอยู่ที่ดีขึ้น มีสุขภาพดีกันถ้วนหน้า เพียบพร้อมด้านการศึกษาและความรู้ในทุกระดับ การเป็นคนดีของสังคม และการพัฒนาตามนโยบายของคณะผู้บริหารนั้น ก็เพื่อประโยชน์สุขของพี่น้องประชาชนชาวตำบลปันแตโดยส่วนรวม

**-3-**

- หลักสำคัญ ของการปกครองท้องถิ่นคือ การปกครองตนเองของประชาขน โดยมีความหมายสำคัญคือ “ประชาชนมีอำนาจสูงสุดในการบริหารการปกครองท้องถิ่นของตนเอง และประชาชนจะเป็นผู้ได้รับประโยชน์สูงสุดจากทรัพยากรธรรมชาติและผลผลิตจากแรงงานและกำลังสมองของพวกเขาเอง” ซึ่งจะทำให้ประชาชนมีความสุข มีเสรีภาพ มีความเสมอภาค ชุมชนและท้องถิ่นจะได้รับการพัฒนาอย่างทั่วถึง มีความเจริญก้าวหน้าและยั่งยืน”

- ท่านประธานฯ และท่านสมาชิกฯ ครับ กระผมจะบริหารและดำเนินกิจการต่างๆ ของ อบต. โดยยึดหลักความต้องการของประชาชนเพื่อแก้ไขปัญหาประชาชนได้อย่างมีประสิทธิภาพ มีความโปร่งใสสามารถตรวจสอบได้ ด้วยนโยบาย 7 ด้าน ดังต่อไปนี้ครับ

(1) ด้านการบริหารจัดการองค์กร

- บริหารด้วยหลักธรรมาภิบาล 6 ประการ คือ หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ

และหลักความคุ้มค่า

- จัดให้มีการปรับปรุง ก่อสร้าง อาคาร สถานที่พร้อมสิ่งอำนวยความสะดวก สำหรับให้บริการประชาชน

(2) ด้านการศึกษาและการกีฬา

- ส่งเสริมการศึกษาทั้งในระบบสถานศึกษา และนอกระบบ

- ส่งเสริมสนับสนุนทุนการศึกษาให้นักเรียนที่มีผลการเรียนดี มีความสามารถ

ด้านการกีฬา กิจกรรม มีความประพฤติเรียบร้อย

- จัดอาหารเสริม (นม) อาหารกลางวัน ให้นักเรียนระดับอนุบาลและระดับ ประถมศึกษา

- ส่งเสริมการออกกำลังกายเพื่อสุขภาพ และการแข่งขันกีฬาทุกระดับ

ฯลฯ

(3) ด้านโครงสร้างพื้นฐาน

- ก่อสร้างและปรับปรุงถนนในเขตพื้นที่ตำบลปันแต เพื่อให้การเดินทางสัญจร ไปมาได้สะดวก

- ก่อสร้างสะพาน ระบบระบายน้ำอย่างเหมาะสม

- ปรับปรุงขยายไฟฟ้าสาธารณะอย่างทั่วถึง

ฯลฯ

(4) ด้านเศรษฐกิจ

- ส่งเสริมและสนับสนุนกลุ่มอาชีพต่างๆ ในตำบลปันแต

- จัดฝึกอบรมให้ความรู้เพิ่มทักษะการบริหารจัดการของกลุ่มให้เข้มแข็ง

- สนับสนุนการทำเกษตรอินทรีย์

ฯลฯ

(5) ด้านสาธารณสุขและสิ่งแวดล้อม

- ส่งเสริมและสนับสนุนกิจกรรมของ อสม. และโรงพยาบาลส่งเสริมสุขภาพ

ตำบล

- สนับสนุนงานป้องกันและควบคุมโรคติดต่อ

- ส่งเสริมสนับสนุนการปลูกต้นไม้

ฯลฯ

-4-

(6) ด้านศาสนา ศิลปวัฒนธรรม

- ส่งเสริมการจัดกิจกรรมวันสำคัญทางศาสนา

- สนับสนุนส่งเสริมกิจกรรม ฟื้นฟู รักษาและสืบสานศิลปวัฒนธรรม

- สร้างความสมานฉันท์ของประชาชน และผู้นำภายในตำบล

ฯลฯ

(7) ด้านสังคม การเมือง การปกครอง ความมั่นคงและความปลอดภัยของชุมชน

- ส่งเสริมการปกครองระบอบประชาธิปไตยอันมีพระมหากษัตริย์ทรงเป็น ประมุข

- ส่งเสริมและสนับสนุนกิจการของ อปพร.

- ส่งเสริมการมีส่วนร่วมของประชาชน

ฯลฯ

นายกฯ - ท่านสมาชิกฯ ครับ นโยบายทั้ง 7 ด้าน ดังกล่าวข้างต้น นอกจากต้องใช้

(นายสาโรจน์ บุญเรืองขาว) งบประมาณที่ได้มาจากรายได้ขององค์การบริหารส่วนตำบลเองแล้ว

ยังจำเป็นต้องขอความอนุเคราะห์งบประมาณจากส่วนราชการต่างๆ

ของรัฐบาล รวมทั้งองค์กรอื่นๆ ด้วย ทั้งในส่วนขององค์การบริหารส่วนจังหวัดพัทลุง องค์กรความร่วมมือระหว่างภาคเอกชนและภาครัฐ เป็นต้น

ฯลฯ

สมาชิกฯ - เรียนท่านประธานฯ ท่านคณะผู้บริหารและผู้มีเกียรติทุกท่านครับ

(นายปรีชา ขาวสังข์) กระผมนายปรีชา ขาวสังข์ สมาชิกฯ เขตเลือกตั้งที่ 11 ผมได้ศึกษา แนวนโยบายของคณะผู้บริหารฯ หรือของท่านนายกฯ แล้ว ผมเห็นด้วยนโยบายที่ท่านนายกฯ แถลงมีความครอบคลุมหลายๆ ด้าน โดยเฉพาะด้านที่ 5 ด้านการสาธารณสุขและสิ่งแวดล้อม ในกิจกรรมการปรับปรุงทัศนียภาพของสถานที่ต่างๆ เพื่อให้เป็นที่พักผ่อนหย่อนใจ สำหรับนโยบายของผู้บริหารฯ ในประเด็นดังกล่าวนี้ เป็นประเด็นที่สอดรับกับยุทธศาสตร์การส่งเสริมและพัฒนาการท่องเที่ยวภายในชุมชนซึ่งหน่วยงานต่างๆ ที่เกี่ยวข้องในขณะนี้ก็มีความพยายามดำเนินการอยู่อย่างต่อเนื่อง ผมขอสนับสนุนให้ฝ่ายบริหารฯ ได้พยายามผลักดันแนวนโยบายด้านการท่องเที่ยวภายในชุมชนให้เกิดขึ้นในพื้นที่ตำบลปันแตให้ได้โดยเร็วนะครับ

- ในโครงการหรือกิจกรรมเกี่ยวกับการส่งเสริมการท่องเที่ยวภายในตำบลปันแตของเรา ในห้วงระยะเวลาที่ผ่านมาทางมหาวิทยาลัยทักษิณ วิทยาเขตป่าพะยอมโดยอาจารย์และคณะนักศึกษาส่วนหนึ่งได้ประสานการดำเนินการกับผู้นำชุมชน โดยเฉพาะตัวกระผมเองก็ได้รับการติดต่อประสานงานให้ร่วมในกิจกรรมตามโครงการด้านการท่องเที่ยวในตำบลปันแตมาอย่างต่อเนื่อง

- สำหรับโครงการหรืองานเร่งด่วนอื่นๆ เช่นการซ่อมแซมถนน การขุดลอกคู – คลอง ที่จำเป็นเร่งด่วนก็ทำไปครับ แต่ในด้านการส่งเสริมการท่องเที่ยว ทั้งการท่องเที่ยวเชิงเกษตร เชิงวัฒนธรรม ป่าชุมชน หรือผลิตภัณฑ์ OTOP ในพื้นที่ตำบลปันแตของเราก็มีจุดขายที่สามารถส่งเสริมหรือต่อยอดได้อีกมากครับ

- เมื่อไม่กี่วันที่ผ่านมา ผู้นำชุมชนใน 4 หมู่บ้านได้ร่วมกันทำกิจกรรมพัฒนาและปลูกต้นไม้ประดับตกแต่งสองข้างทางถนนในเขตพื้นที่หมู่ที่ 3,5,11 และหมู่ที่ 12 ผู้ร่วมกิจกรรมเบื้องต้นก็ประกอบด้วยกระผมร่วมกับเพื่อนสมาชิกฯ อีก 3 หมู่บ้าน นักศึกษาฯ มหาวิทยาลัยทักษิณ และพี่น้องประชาชนบริเวณข้างเคียง ซึ่งคิดว่าเป็นการเริ่มต้นที่ดีแล้ว

-5-

- ผมขอฝากขอความอนุเคราะห์และความร่วมมือจากคณะผู้บริหารและเพื่อนสมาชิกสภาฯ ทุกคนช่วยกันประสานต่อโดยกระผมเองจะเป็นผู้ช่วยประสานข้อมูลประสานงบประมาณจากส่วนราชการที่เกี่ยวข้องโดยเฉพาะคณะทำงานของท่านรัฐมนตรีว่าการกระทรวงการท่องเที่ยวและกีฬาอย่างใกล้ชิดต่อไป

ฯลฯ

ประธานฯ - ท่านสมาชิกฯ หมู่ที่ 11 คุณปรีชา ขาวสังข์ ได้อภิปรายแสดงความเห็น

(นายถาวร ยอดกลิ่น) เมื่อสักครู่ก็เป็นประโยชน์อย่างมาก สำหรับพื้นที่ อบต.ปันแต ของเรานะครับ ท่านนายกฯ มีอะไรจะเสริมต่อไหมครับ

นายกฯ - ครับ สำหรับด้านการส่งเสริมการท่องเที่ยว ก็เป็นที่ทราบกันนะครับว่า

(นายสาโรจน์ บุญเรืองขาว) พื้นที่จังหวัดพัทลุงเราจัดเป็นเมืองรองของการท่องเทียวในระดับต้นๆ

สถานที่สำคัญๆ ที่เป็นจุดขายของการท่องเที่ยวไม่ว่าจะเป็นการท่องเที่ยว

เชิงวัฒนธรรม การท่องเที่ยวเชิงเกษตร ก็ต้องพยายามจัดให้มีการขึ้นทะเบียนเพื่อความสะดวกในการดำเนินการที่จะพัฒนาและส่งเสริมการท่องเที่ยว อีกทั้งถนนหรือเส้นทางที่มีส่วนเกื้อกูลสนับสนุนกิจกรรมการท่องเที่ยวก็จะต้องรวบรวมขึ้นทะเบียนไว้ด้วยเช่นกัน

- กิจกรรมที่ใช้งบประมาณไม่มากนักก็จะใช้งบประมาณของ อบต. เอง ดำเนินการไปก่อน

ฯลฯ

สมาชิกฯ - ขออนุญาตแสดงความเห็นเพิ่มเติมนะครับ นอกจากพื้นที่นำร่อง คือ บริเวณ

(นายปรีชา ขาวสังข์) สองข้างถนนที่ได้ดำเนินการไปบ้างแล้ว บริเวณสองข้างถนนในพื้นที่หมู่บ้าน

อื่นๆ ก็ควรมีการกระตุ้นให้มีกิจกรรมลักษณะอย่างนี้ด้วย โดยอาจขอความร่วมมือท่านสมาชิกสภาฯ ทุกคนได้ร่วมดำเนินกิจกรรมอย่างต่อเนื่องเดือนละครั้งหรือสองครั้งก็จะเป็นการดีมากครับ

ฯลฯ

ประธานฯ - สมาชิกฯ ท่านอื่น มีข้อคิดเห็นเกี่ยวข้องกับนโยบายที่ผู้บริหารนำเสนอไป

(นายถาวร ยอดกลิ่น) เมื่อสักครู่ก็ขอให้ยกมือขออภิปรายนะครับ ระเบียบวาระนี้เป็นการรับทราบ

นโยบายของผู้บริหารฯ ก่อนเข้ารับหน้าที่ อภิปรายได้ โดยไม่มีการลงมติ นะครับ

ฯลฯ

**มติที่ประชุม** - รับทราบ

5.2 พิจารณากำหนดสมัยประชุมสภาฯ สมัยสามัญ ประจำปี พ.ศ. 2565

และสมัยสามัญสมัยแรกของปีถัดไป

ประธานฯ - ท่านสมาชิกฯ ครับ สมัยประชุมที่กำลังประชุมกันในขณะนี้ เป็นสมัย

(นายถาวร ยอดกลิ่น) ประชุมสามัญสมัยแรก ประจำปี พ.ศ. 2565 นะครับ

- สำหรับสมัยประชุมสามัญ ประจำปี พ.ศ. 2565 ตั้งแต่สมัยที่ 2

เป็นต้นไป ที่ประชุมสภาฯ จะได้กำหนดกันเป็นลำดับต่อไปจากนี้นะครับ

-6-

- ขอเชิญท่านเลขานุการสภาฯ ได้นำปรึกษาต่อที่ประชุมนะครับ

เลขานุการสภาฯ - เรียนท่านสมาชิกฯ ที่เคารพทุกท่านครับ ผมขอสรุปความโดยย่อ

(นายเอกชัย รักปาน) เพื่อสะดวกและง่ายต่อการทำความเข้าใจเพื่อจะได้กำหนดสมัยประชุม

สภาสมัยสามัญ ประจำปี พ.ศ. 2565 และสมัยแรกของปี พ.ศ. 2566 ได้อย่างถูกต้องและเหมาะสมในการบริหารราชการร่วมกันทั้งฝ่ายบริหารฯ และฝ่ายสภาฯ และเจ้าหน้าที่เกี่ยวข้องในโอกาสต่อไปนะครับ

- พระราชบัญญัติสภาตำบลและองค์การบริหารส่วนตำบล พ.ศ. 2537 แก้ไขเพิ่มเติมถึง (ฉบับที่ 7) พ.ศ. 2562 มาตรา 53 วรรคหนึ่ง และวรรคสี่ ประกอบกับระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 11 (3) และข้อ 21 สรุปรวมความได้ว่า การกำหนดสมัยประชุมสามัญประจำปีของสภาองค์การบริหารส่วนตำบลนั้น ให้กำหนดดังนี้

(1) ในปีหนึ่งให้มีสมัยประชุมสามัญ 2 สมัย แต่ไม่เกิน 4 สมัย

(2) ให้กำหนดจำนวนวัน ว่าในแต่ละสมัยจะมีกี่วัน (ไม่เกิน 15 วัน)

(3) ให้กำหนดวันเริ่มสมัยประชุมแต่ละสมัย (เริ่มตั้งแต่วันที่...)

(4) ให้กำหนดสมัยสามัญประจำปีสมัยแรกของปีถัดไปและกำหนดว่ามีกี่วัน

- ท่านประธานฯ และท่านสมาชิกฯ ครับ ผมขอนำเรียนข้อมูลเดิมในการกำหนดสมัยประชุมสมัยสามัญในทุกๆ ปีที่ผ่านมา เพื่อประกอบการพิจารณาตัดสินใจกำหนดสมัยประชุมดังต่อไปนี้ครับ

ฯลฯ

ประธานฯ - ตามที่ท่านเลขานุการสภาฯ ได้นำข้อมูลต่างๆ มาประกอบการพิจารณา

(นายถาวร ยอดกลิ่น) หรือนำมาปรึกษากับท่านสมาชิกฯ เมื่อสักครู่นี้ ท่านสมาชิกฯ มีความเห็น

เป็นประการใดบ้างขอเชิญครับ

สมาชิกฯ - เรียนท่านประธานฯ และท่านสมาชิกฯ ที่เคารพ กระผมมีความเห็นว่า

(นายปรีชา ขาวสังข์) ท่านเลขานุการสภาฯ ซึ่งเป็นข้าราชการประจำและทำหน้าที่เกี่ยวข้องกับ

กิจการของสภาฯ มาต่อเนื่อง คงทราบดีครับว่าช่วงระยะเวลาใดที่เหมาะสมกับการพิจารณาข้อราชการต่างๆ ทั้งเรื่องของการพิจารณาให้ความเห็นชอบแผนพัฒนาขององค์การบริหารส่วนตำบล การให้ความเห็นชอบร่างข้อบังคับงบประมาณรายจ่ายประจำปี หรือภารกิจต่างๆ ที่เป็นกิจการของสภาฯ ดังนั้น จึงควรกำหนดสมัยประชุมสามัญประจำปีตามกำหนดระยะเวลาที่ท่านเลขานุการสภาฯ นำมาปรึกษากับที่ประชุมเมื่อสักครู่นี้นะครับ

ประธานฯ - มีความเห็นต่างไปจากนี้ไหมครับ ท่านสมาชิกฯ ครับ

(นายถาวร ยอดกลิ่น) เมื่อไม่มีความเห็นแตกต่างไปจากที่ท่านเลขาฯ นำปรึกษา ก็ถือเป็นมติที่

ประชุมนะครับ

**มติที่ประชุม** - เห็นชอบด้วยเสียงเอกฉันท์ ให้กำหนดสมัยประชุมสามัญประจำปี พ.ศ. 2565

และสมัยแรกของปีถัดไปดังนี้

1. สมัยสามัญ สมัยที่ 2 ประจำปี พ.ศ. 2565 กำหนดตั้งแต่วันที่ 6 – 20 พฤษภาคม 2565
2. สมัยสามัญ สมัยที่ 3 ประจำปี พ.ศ. 2565 กำหนดตั้งแต่วันที่ 6 – 20 สิงหาคม 2565
3. สมัยสามัญ สมัยที่ 4 ประจำปี พ.ศ. 2565 กำหนดตั้งแต่วันที่ 6 – 20 ธันวาคม 2565
4. สมัยสามัญ สมัยแรก ประจำปี พ.ศ. 2566 กำหนดตั้งแต่วันที่ 6 – 20 กุมภาพันธ์ 2566

-7-

ประธานฯ - หลังจากนี้จะมีประกาศกำหนดสมัยประชุมออกมาเพื่อประกาศให้ทราบ

(นายถาวร ยอดกลิ่น) โดยทั่วกันนะครับ

5.3 ญัตติพิจารณาแต่งตั้งคณะกรรมการตรวจรายงานการประชุมประจำสภาฯ

ประธานฯ - โดยปกติรายงานการประชุมสภาท้องถิ่น หรือสภาองค์การบริหารส่วนตำบล

(นายถาวร ยอดกลิ่น) ก่อนที่จะเสนอขอการรับรองจากที่ประชุมสภาท้องถิ่น จะต้องส่งให้ คณะกรรมการตรวจรายงานการประชุมตรวจสอบเสียก่อน ตามที่กำหนดไว้ ในระเบียบฯ ข้อ 33

- สภาท้องถิ่นจึงจำเป็นต้องแต่งตั้งคณะกรรมการฯ ขึ้นมาชุดหนึ่งเพื่อทำหน้าที่นี้ โดยดำเนินการตามระเบียบฯ หมวด 8 ว่าด้วยคณะกรรมการสภาท้องถิ่น

- ตามที่เคยปฏิบัติมา คณะกรรมการตรวจรายงานการประชุม จะแต่งตั้ง ในลักษณะ/ประเภท คณะกรรมการสามัญซึ่งประกอบด้วยสมาชิกสภาท้องถิ่นจำนวนไม่น้องกว่า 3 คน แต่ไม่เกิน 7 คน

- จากประสบการณ์ที่ผ่านมา ผมเห็นว่าคณะกรรมการตรวจรายงานการประชุม จำนวนเพียง 3 ท่าน ดูแล้วเหมาะสมดีนะครับ หรือท่านสมาชิกฯ จะเห็นเป็นอย่างอื่น มีบ้างไหมครับ

ฯลฯ

**มติที่ประชุม** - เห็นชอบด้วยเสียงเอกฉันท์ ให้แต่งตั้งคณะกรรมการตรวจรายงานการประชุมประจำสภา จำนวน 3 คน

ประธานฯ - ลำดับต่อไป ให้ท่านสมาชิกฯ เสนอชื่อสมาชิกฯ ด้วยกันเพื่อแต่งตั้งเป็น

(นายถาวร ยอดกลิ่น) กรรมการ ครับ

สมาชิกฯ - เรียนท่านประธานฯ ที่เคารพ กระผมนายอรัญ ชูปาน สมาชิกฯ เขต 6

(นายอรัญ ชูปาน) หมู่ที่ 6 ผมขอเสนอนายจำรัส สังข์หนู สมาชิกฯ เขตหมู่ที่ 12 เป็นกรรมการฯ ครับ

- ขอผู้รับรองด้วยครับ

ประธานฯ - มีผู้รับรองครบจำนวนนะครับ ขอเชิญเสนอชื่อสมาชิกฯ เพื่อเลือกเป็น (นายถาวร ยอดกลิ่น) กรรมการฯ คนต่อไปครับ

สมาชิกฯ - เรียนท่านประธานฯ ครับ กระผมนายจำรัส สังข์หนู สมาชิกฯ หมู่ที่ 12 (นายจำรัส สังข์หนู) ขอเสนอ ชื่อ ร้อยตรีวิเชียร พงค์ชนะ เป็นกรรมการฯ ครับ

ประธานฯ - ครับ มีผู้รับรองครบนะครับ

(นายถาวร ยอดกลิ่น)

สมาชิกฯ - เรียนท่านประธานฯ ที่เคารพ กระผมร้อยตรีวิเชียร พงค์ชนะ สมาชิกฯ

(ร้อยตรีวิเชียร พงค์ชนะ) หมู่ที่ 3 ผมขอเสนอชื่อนายอรัญ ชูปาน ครับ

- ผู้รับรองด้วยครับ

ประธานฯ - มีสมาชิกฯ รับรองถูกต้องนะครับ ขอเชิญเสนอชื่อผู้ที่จะให้เป็นกรรมการฯ

(นายถาวร ยอดกลิ่น) คนต่อไปครับ

-8-

- เมื่อไม่มีการเสนอชื่อเกินจำนวนที่กำหนดไว้คือจำนวน 3 คน ตามมติ ครั้งแรก ก็ถือว่าผู้ถูกเสนอชื่อทั้ง 3 คน ได้รับแต่งตั้งให้เป็นกรรมการฯ นะครับ

ฯลฯ

**มติที่ประชุม** - เห็นชอบด้วยเสียงเอกฉันท์ ให้ตั้งคณะกรรมการตรวจรายงานการประชุมฯ

**จำนวน 3 คน ประกอบด้วย**

1. นายจำรัส สังข์หนู สมาชิกฯ เขต 12
2. ร.ต.วิเชียร พงค์ชนะ สมาชิกฯ เขต 3
3. นายอรัญ ชูปาน สมาชิกฯ เขต 6

5.4 ญัตติพิจารณาคัดเลือกผู้แทนสมาชิกสภาท้องถิ่นเป็นคณะกรรมการ กองทุนหลักประกันสุขภาพ อบต.ปันแต

ประธานฯ - ก่อนที่จะอนุญาตให้ท่านสมาชิกฯ เสนอชื่อสมาชิกฯ ด้วยกัน จำนวน 2 ท่าน

(นายถาวร ยอดกลิ่น) เข้าร่วมเป็นคณะกรรมการกองทุนหลักประกันสุขภาพ อบต.ปันแต ผมขอเชิญ

เจ้าหน้าที่ที่รับผิดชอบเกี่ยวกับเรื่องนี้ได้ชี้แจงรายละเอียดที่เกี่ยวข้องให้ท่านสมาชิกฯ ได้รับทราบก่อนครับ ขอเรียนเชิญครับ

นักวิเคราะห์ฯ - เรียนท่านประธานฯ ท่านสมาชิกฯ ที่เคารพทุกท่าน ดิฉันนางสางอำไพ ชูดำ

(นางสาวอำไพ ชูดำ) นักวิเคราะห์ฯ ซึ่งได้รับมอบหมายให้รับผิดชอบงานของกองทุนหลักประกัน

สุขภาพ อบต.ปันแต ขอชี้แจงที่มาของการที่จะต้องเลือกผู้แทนของสมาชิกสภาองค์การบริหารส่วนตำบลปันแตเข้าร่วมเป็นกรรมการแทนตำแหน่งที่ว่างในสัดส่วนของสมาชิกสภาท้องถิ่น รายละเอียดพอสังเขปดังนี้ค่ะ

ฯลฯ

นักวิเคราะห์ฯ - คณะกรรมการกองทุนฯ มีอำนาจหน้าที่ดังต่อไปนี้ค่ะ

(นางสาวอำไพ ชูดำ) (1) พิจารณาอนุมัติแผนการเงินประจำปีของกองทุนหลักประกันสุขภาพ

(2) พิจารณาอนุมัติโครงการหรือกิจกรรมให้เป็นไปตามวัตถุประสงค์ของ

กองทุน

(3) ออกระเบียบที่จำเป็นเพื่อประสิทธิภาพในการบริหารกองทุน

ฯลฯ

ประธานฯ - สัดส่วนของสมาชิกสภาท้องถิ่นที่จะมีในคณะกรรมการกองทุนฯ

(นายถาวร ยอดกลิ่น) เพียงจำนวน 2 ท่าน หากมีการเสนอชื่อมากกว่า 2 ท่าน ก็จำเป็นต้องดำเนิน

การให้มีการเลือกให้ได้เพียง 2 ท่าน นะครับ

ฯลฯ

**มติที่ประชุม** - **เห็นชอบให้ 1. นางสุภาวดี คงไข่ศรี 2. นางสาวจุไรวรรณ เพ็งด้วง**

**เป็นกรรมการกองทุนหลักประกันสุขภาพ อบต.ปันแต**

- **ด้วยเสียงเอกฉันท์**

-9-

**5.5 รับทราบรายงานการติดตามและประเมินผลแผนพัฒนาท้องถิ่น**

**ประจำปี งบประมาณ พ.ศ. 2564**

ประธานฯ - ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครอง

(นายถาวร ยอดกลิ่น) ส่วนท้องถิ่น พ.ศ. 2548 และที่แก้ไขเพิ่มเติมถึง (ฉบับที่ 3) พ.ศ. 2561

ข้อ 29 และข้อ 28 กำหนดเรื่องของการติดตามและประเมินผลแผนพัฒนาขององค์กรปกครองส่วนท้องถิ่น

- โดยคณะกรรมการติดตามและประเมินผลแผนพัฒนาท้องถิ่นได้ประชุมและ มีความเห็นสรุปเสนอให้ผู้บริหารท้องถิ่นทราบเพื่อเสนอต่อที่ประชุมสภาท้องถิ่นรับทราบด้วย รายละเอียดปรากฎตามแบบสรุปผลการดำเนินงานประจำปีงบประมาณ พ.ศ. 2564

- เอกสารรายงานผลการติดตามและประเมินผลแผนพัฒนาท้องถิ่น ประจำปีงบประมาณ พ.ศ. 2564 มีทั้งหมด 12 หน้า ท่านสมาชิกฯ ได้ดูและพิจารณาล่วงหน้าแล้วพอสมควร ท่านสมาชิกฯ และผู้ที่เกี่ยวข้องพิจารณาแล้วมีความคิดเห็นเพิ่มเติมหรือข้อสงสัยอย่างไร ขอให้ยกมือขออนุญาตต่อประธานฯ เพื่อขออภิปรายได้ตามที่สมควรนะครับ

- ก่อนจะเปิดโอกาสให้ท่านสมาชิกฯ ได้พูดคุยอภิปรายในระเบียบวาระนี้ ผมใคร่ขออนุญาตเรียนเชิญนางสาวอำไพ ชูดำ ตำแหน่งนักวิเคราะห์นโยบายและแผนฯ ได้นำเสนอข้อมูลที่จำเป็นเพิ่มเติมหรือขยายความในรายละเอียดต่างๆ ต่อที่ประชุมสภาฯ ก่อนนะครับ เชิญครับ

นักวิเคราะห์ฯ - เรียนท่านประธานฯ และท่านสมาชิกฯ ที่เคารพค่ะ ระเบียบกระทรวง

(นางสาวอำไพ ชูดำ) มหาดไทยว่าด้วยการจัดทำแผนพัฒนาขององค์กรปกครองส่วนท้องถิ่นฯ

ข้อ 29 (3) กำหนดให้คณะกรรมการติดตามและประเมินผลแผนพัฒนาท้องถิ่น ซึ่ง นายกฯ แต่งตั้งขึ้น มีหน้าที่เสนอรายงานผลการติดตามและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลให้ประชาชนในท้องถิ่นทราบในที่เปิดเผยภายใน 15 วัน นับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่า 30 วัน อย่างน้อยปีละหนึ่งครั้งภายในเดือนธันวาคมของทุกปี

- วิสัยทัศน์ พันธกิจ และยุทธศาสตร์การพัฒนาขององค์การบริหารส่วนตำบลปันแต ปรากฏในเอกสารหน้าแรก นะคะ

- โครงการ/กิจกรรม ตามแผนพัฒนาองค์การบริหารส่วนตำบลปันแต ประจำปีงบประมาณ พ.ศ. 2564 มีจำนวน 583 โครงการ ดำเนินการได้จำนวน 39 โครงการ ใช้งบประมาณ 49 ล้านกว่าบาท งบประมาณส่วนมากใช้ในยุทธศาสตร์ การพัฒนาโครงสร้างพื้นฐานและยุทธศาสตร์การพัฒนาศักยภาพทุนมนุษย์ รายละเอียดพอสังเขปดังนี้ค่ะ

ฯลฯ

ประธานฯ - มีสมาชิกฯ หรือผู้เข้าร่วมประชุมท่านใดจะขออภิปรายในประเด็นที่เกี่ยวข้อง

(นายถาวร ยอดกลิ่น) บ้างครับ เชิญครับ

- ท่านสมาชิกฯ รับทราบแล้วนะครับ คงไม่มีท่านใดประสงค์จะอภิปราย

นะครับ

-10-

**มติที่ประชุม** - **รับทราบ**

**5.6 ญัตติขอความเห็นชอบร่างแผนพัฒนาท้องถิ่น (พ.ศ. 2566-2570)**

ประธานฯ - สำหรับร่างแผนพัฒนาท้องถิ่น (พ.ศ. 2566 - 2570) ซึ่งจัดทำเป็นเล่ม

(นายถาวร ยอดกลิ่น) จัดส่งให้ท่านสมาชิกฯ และผู้เกี่ยวข้องพิจารณาล่วงหน้าแล้ว มีเอกสารทั้งหมด

จำนวน 116 หน้ากระดาษ จัดแบ่งสาระสำคัญออกเป็น 4 ส่วน ตามรูปแบบที่กรมส่งเสริมการปกครองท้องถิ่นกำหนดมา ดำเนินการจัดทำโดยอาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 รวมทั้งแก้ไขเพิ่มเติมถึง (ฉบับที่ 3) พ.ศ. 2561 กรอบระยะเวลาตามร่างแผนฯ กำหนดไว้ 5 ปี โดยอาจพิจารณาแก้ไขเพิ่มเติมหรือทบทวนปรับปรุงได้ตามความเหมาะสมแก่สถานการณ์นะครับ ขอเรียนเชิญนักวิเคราะห์นโยบายและแผนฯ ซึ่งเป็นเจ้าหน้าที่ผู้รับผิดชอบโดยตรงได้เสนอเพื่อทบทวนกันก่อนจะขอมติ ขอความเห็นชอบจากที่ประชุม นะครับ

นักวิเคราะห์ฯ - ท่านสมาชิกฯ ที่เคารพค่ะ ร่างแผนพัฒนาฯ ฉบับนี้ แบ่งแยกเนื้อหาสาระ

(นางสาวอำไพ ชูดำ) สำคัญๆ ออกเป็น 4 ส่วน ส่วนที่ 1 เป็นเรื่องของสภาพทั่วไปและข้อมูล พื้นฐานของ อบต.ปันแต ซึ่งท่านสมาชิกฯ รับทราบกันอยู่แล้ว ส่วนที่ 1 นี้ มีเอกสารประกอบอยู่จำนวน 8 หน้า สำหรับส่วนที่ 2 เป็นการกำหนดยุทธศาสตร์การพัฒนา จำนวนรวม 6 ยุทธศาสตร์ มีเอกสารประกอบตั้งแต่หน้าที่ 9 ถึงหน้าที่ 17 ส่วนที่ 3 ว่าด้วยการนำแผนพัฒนาท้องถิ่นไปสู่การปฏิบัติ มีรายละเอียดของโครงการ/กิจกรรมและงบประมาณปรากฏอยู่ด้วยแล้ว ส่วนที่ 4 เป็นเรื่องการติดตามและประเมินผลแผนพัฒนา โดยดิฉันจะขออนุญาตใช้เวลาของที่ประชุมเพื่อพิจารณาทบทวนรายละเอียดของโครงการหรือกิจกรรมหลักๆ ที่จำเป็นในการจัดทำข้อบัญญัติงบประมาณรายจ่ายในแต่ละปี ดังนี้ นะค่ะ

1. ยุทธศาสตร์การเสริมสร้างความมั่นคง ประกอบด้วย แผนงานบริหารทั่วไป

แผนงานการรักษาความสงบภายใน และแผนงานสร้างความเข้มแข็งของชุมชน หน่วยงานที่รับผิดชอบหลัก คือสำนักงานปลัด ในปีงบประมาณ พ.ศ. 2566 กำหนดไว้จำนวนรวม 16 โครงการ ใช้งบประมาณ 2,200,000 บาท

2. ยุทธศาสตร์การพัฒนาโครงสร้างพื้นฐานและระบบโลจิสติกส์ ประกอบด้วย แผนงานอุตสาหกรรมและการโยธา และแผนงานการพาณิชย์ หน่วยงานรับผิดชอบหลัก คือ กองช่าง ในปีงบประมาณ พ.ศ. 2566 กำหนดไว้จำนวนรวม 365 โครงการ ใช้งบประมาณ 298 ล้านบาท

ฯลฯ

ประธานฯ - จากเอกสารและจากการให้รายละเอียดของเจ้าหน้าที่ มีสมาชิกฯ ท่านใด

(นายถาวร ยอดกลิ่น) ขออภิปรายหรือเสนอแนะข้อมูลอะไรเพิ่มไหมครับ

- ครับ คงไม่มีท่านใดอภิปรายนะครับ หากไม่มีการอภิปรายแล้ว ผมขอปิดการอภิปรายและขอความเห็นชอบต่อที่ประชุมนะครับ

ฯลฯ

**มติที่ประชุม** - **เห็นชอบด้วยเสียงเอกฉันท์**

ระเบียบวาระที่ 6 เรื่องอื่นๆ

สมาชิกฯ - เรียนประธานฯ สมาชิกสภาฯ และคณะผู้บริหารฯ ที่เคารพ กระผม

(นายปรีชา ขาวสังข์) นายปรีชา ขาวสังข์ สมาชิกฯ เขตที่ 11 ผมขอเสริมต่อจากเรื่องของแผน

พัฒนาซึ่งผ่านไปแล้วในระเบียบวาระก่อน ซึ่งผมเองก็ ศึกษารายละเอียด ยังไม่ครบถ้วน

-11-

- แต่มีประเด็นที่อยากเรียนผ่านไปยังผู้บริหารฯ ก็คือ เรื่องสุขภาพและ ความปลอดภัยครับ ว่าด้วยเรื่องความปลอดภัยก่อนนะครับ ในพื้นที่ตำบลปันแตเรายังคงมีปัญหาเรื่องของ ความปลอดภัยในชีวิตและทรัพย์สินอย่างต่อเนื่องทั้งกลางคืน-กลางวัน เหตุการณ์ที่เกิดขึ้นหลายๆ เหตุการณ์ที่ สืบหาไม่ได้ ไม่รู้ไม่มีหลักฐานให้สืบค้น ด้วยเหตุนี้ ผมจึงขอเสนอให้ฝ่ายบริหารฯ ได้ติดตั้งกล้องวงจรปิดเพิ่มขึ้น ให้ครอบคลุมพื้นที่มากยิ่งขึ้นฯ

- เรื่องของการสาธารณสุขและสุขภาพของพี่น้องประชาชนก็เช่นกันครับ อบต.ปันแตเรายังไม่มีรถรับ-ส่ง ผู้ป่วย ในขณะที่หลายท้องถิ่นเขามีแล้ว ก็ขอฝากผู้บริหารพิจารณาด้วย และสำหรับผู้สูงอายุ , ผู้ป่วยติดเตียง ซึ่งในพื้นที่ตำบลปันแตของเรามีอยู่จำนวนมากที่ผ่านมามีการจ้างนักบริบาลดูแลผู้ป่วยติดเตียงโดยงบของรัฐบาล ซึ่งก็เป็นผลดีมาก มีการดูแลเป็นอย่างดี ผมอยากให้พิจารณาจ้างนักบริบาลผู้ป่วยติดเตียงต่อไปครับฯ

นายกฯ - ท่านสมาชิกฯ ครับ งบประมาณของ อบต.ปันแต เองซึ่งจัดทำเป็นข้อบัญญัติ

(นายสาโรจน์ บุญเรืองขาว) งบประมาณรายจ่ายประจำปี ในแต่ละปีตั้งจ่ายไว้ประมาณ 40 ล้านกว่าบาท

ส่วนมากจะเป็นค่าใช้จ่ายประจำ เบี้ยผู้สูงอายุ, ผู้พิการ รายจ่ายให้โรงเรียน เป็นค่าอาหารกลางวัน , อาหารเสริมนม ซึ่งจะเหลือใช้ในการพัฒนาเพียง 3 – 4 ล้านบาทต่อปีดังที่ทราบ

- โดยการพัฒนาหลักๆ ก็จะได้จากเงินอุดหนุนเฉพาะกิจของกรมฯ งบพัฒนาจังหวัดตามยุทธศาสตร์ และส่วนราชการอื่น

- การใช้จ่ายงบประมาณที่เป็นรายได้ของ อบต. เอง จึงต้องรอบคอบระมัดระวัง แต่ในความจำเป็นพื้นฐาน เช่น เรื่องความสะดวกของถนนหนทาง การบริการน้ำประปาสำหรับครัวเรือน ยังคงมีความจำเป็นที่ต้องพยายามดำเนินการต่อไปอย่างต่อเนื่อง

ฯลฯ

เลขานุการสภาฯ - เรียนท่านผู้บริหาร ท่านสมาชิกสภาฯ ที่เคารพ กระผมขอแจ้งเพื่อทำความ(นายเอกชัย รักปาน) เข้าใจเพิ่มเติมกับทานสมาชิกสภาฯ ใน 2 ประเด็น คือ เรื่องของการกำหนด

ระเบียบวาระการประชุมสภาท้องถิ่น กับประเด็นเรื่องการบันทึกรายงานการประชุมสภาท้องถิ่น เพื่อเข้าใจตรงกัน ดังนี้ครับ

ฯลฯ

ประธานฯ - ครับ การประชุมดำเนินการมาเสร็จสิ้น ครบทุกวาระการประชุมที่กำหนด

(นายถาวร ยอดกลิ่น) แล้วนะครับ

- สำหรับสมัยประชุมสามัญสมัยนี้ ก็คงมีเรื่องที่จำเป็นต้องรับทราบและพิจารณาเพียงเท่าที่ดำเนินการมาแล้วนะครับ

- ผมขอเลิกประชุมพร้อมทั้งขอปิดสมัยการประชุม สมัยสามัญ สมัยแรก ประจำปี พ.ศ. 2565 ณ บัดนี้ครับ

**ปิดประชุมเวลา 15.40 น.**

ลงชื่อ บันทึกการประชุม

(นายเอกชัย รักปาน)

เลขานุการสภา อบต.ปันแต